CELEX: C2007/056/20
Language: da
Date: 2007-03-10 00:00:00
Title: Sag C-437/05: Domstolens kendelse (Femte Afdeling) af 11. januar 2007 — Jan Vorel mod Nemocnice Český Krumlov (anmodning om præjudiciel afgørelse fra Okresní soud v Českém Krumlově (Den Tjekkiske Republik)) (Procesreglementets artikel 104, stk. 3, første afsnit — socialpolitik — beskyttelse af arbejdstageres sikkerhed og sundhed — direktiv 93/104/EF og 2003/88/EF — begrebet arbejdstid — perioder uden beskæftigelse under en læges vagttjeneste på arbejdspladsen — kvalifikation — betydning for den berørtes vederlag)

10.3.2007   
            
            
               DA
            
            
               Den Europæiske Unions Tidende
            
            
               C 56/12
            
         Domstolens kendelse (Femte Afdeling) af 11. januar 2007 — Jan Vorel mod Nemocnice Český Krumlov (anmodning om præjudiciel afgørelse fra Okresní soud v Českém Krumlově (Den Tjekkiske Republik))
   (Sag C-437/05) (1)
   
   (Procesreglementets artikel 104, stk. 3, første afsnit - socialpolitik - beskyttelse af arbejdstageres sikkerhed og sundhed - direktiv 93/104/EF og 2003/88/EF - begrebet »arbejdstid« - perioder uden beskæftigelse under en læges vagttjeneste på arbejdspladsen - kvalifikation - betydning for den berørtes vederlag)
   (2007/C 56/20)
   Processprog: tjekkisk
   Den forelæggende ret
   Okresní soud v Českém Krumlově
   Parter i hovedsagen
   
      Sagsøger: Jan Vorel
   
      Sagsøgt: Nemocnice Český Krumlov
   Sagens genstand
   Anmodning om præjudiciel afgørelse — Okresní soud, Český Krumlov — fortolkning af artikel 2, stk. 1, og artikel 18 i Rådets direktiv 93/104/EF af 23. november 1993 om visse aspekter i forbindelse med tilrettelæggelse af arbejdstiden (EFT L 307, s. 18) — begrebet »arbejdstid« — national lovgivning, hvorefter perioder, hvori en læge med vagttjeneste på sin arbejdsplads ikke udfører arbejde, ikke udgør en del af arbejdstiden
   Konklusion
   
               1)
            
            
               Rådets direktiv 93/104/EF af 23. november 1993 om visse aspekter i forbindelse med tilrettelæggelse af arbejdstiden, som ændret ved Europa-Parlamentets og Rådets direktiv 2000/34/EF af 22. juni 2000, og Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden skal fortolkes således, at
               
                           —
                        
                        
                           de er til hinder for en medlemsstats retsforskrifter, i henhold til hvilke den vagttjeneste, en læge udfører i henhold til ordningen med fysisk tilstedeværelse på selve arbejdspladsen, men hvorunder lægen ikke reelt udfører arbejde, ikke fuldt ud anses for »arbejdstid« i disse direktivers forstand
                        
                     
                           —
                        
                        
                           de ikke er til hinder for, at en medlemsstat anvender retsforskrifter, der med henblik på betaling af vederlag til arbejdstageren og hvad angår den vagttjeneste, vedkommende har udført på sin arbejdsplads, på forskellig måde tager hensyn til de perioder, hvorunder der reelt udføres arbejde, og de perioder, hvorunder der ikke udføres reelt arbejde, i det omfang en sådan ordning fuldt ud sikrer den effektive virkning af de rettigheder, arbejdstagerne tildeles ved direktiverne med henblik på en effektiv beskyttelse af deres sundhed og sikkerhed.
                        
                     
         
      (1)  EUT C 36 af 11.2.2006.